Ignacio Jordán Claudio de Asso y del Río

Ignacio Jordán Claudio de Asso y del Río (dito tamién Jordan de Asso u Melchor d'Azagra), naixito de Zaragoza (Aragón) o 4 de chunio de 1742 y muerto en ixa mesma localidat o 21 de mayo de 1814, estió un destacato naturalista, churista, historiador, botanico, cheologo, zoologo, filologo y economista aragonés. Fació os suyos estudios en a suya ciudat natal y en Barcelona, en recebindo-ie una formación acurata mesmo en temas d'ambito cientifico como en temas d'Humanidaz.

Prencipió por publicar bellos estudios sobre temas churidicos en primerías d'os anyos 1770, antis de prencipiar una serie de viaches por Europa. En 1776 se convertió en embaixador en Amsterdam, que en ixe inte yera a capital d'as Provincias Unitas, recebindo en ixe puesto una ampla formación en Economía.

En zaguerías d'os anyos 1770 y primerías d'os anyos 1780 publicó cuantos treballos de tipo cientifico, incluyindo-ie Introductio in Oryctographiam, et Zoologiam Aragoniae. Accedit Enumeratio stirpium in eadem Regione noviter detectarum (1784), que miraba d'estar un inventario completo d'a fauna, a flora y a cheolochía d'Aragón; antiparte, estió uno d'os primers cientificos espanyols en emplegar o sistema de nomenclatura binominal de Carl von Linné. Tamién tradució cuantos textos correspondients a l'epoca de dominio islamico en Aragón.

En un articlo publicato en 1801 en a revista Anales de Ciencias Naturales, Introducción a la ichthyología oriental de España, fació a primera descripción d'as especies de peixes Argyrosomus regius y Salaria fluviatilis.

Mientres os Seches de Zaragoza estió redactor d'a Gazeta extraordinaria de Zaragoza, estando a mas colaborador d'o cheneral José de Palafox y Melci.

 Obras 
 1771: Instituciones del Derecho Civil de Castilla.
 1771: El Fuero Viejo de Castilla.
 1774: El ordenamiento de leyes que D. Alfonso XI hizo en las cortes de Alcalá de Henares el año de mil trescientos y cuarenta y ocho.
 1798: Historia de la Economía Política de Aragón.
 1779: Synopsis estirpium indigenarum Aragoniae.
 1781: Mantissa stirpium indigenarum Aragoniae
 1784: Enumeratio stirpium in Aragonia noviter detectarum.
 1784: Introductio in Oryctographiam, et Zoologiam Aragoniae. Accedit Enumeratio stirpium in eadem Regione noviter detectarum.

 Se veiga tamién 
 Taxons nombraus por Ignacio Jordán Claudio de Asso y del Río.

 Vinclos externos 

Categoría:Alumnos d'a Universidat de Zaragoza
Categoría:Botanicos d'Aragón
Categoría:Cheologos d'Aragón
Categoría:Churistas d'Aragón
Categoría:Economistas d'Aragón
Categoría:Filologos d'Aragón
Categoría:Historiadors d'Aragón
Categoría:Muertos en Zaragoza
Categoría:Naturalistas d'Aragón
Categoría:Profesors d'a Universidat de Zaragoza
Categoría:Zoologos d'Aragón
Categoría:Naixius de Zaragoza
Categoría:1742 (naixencias)
Categoría:1814 (muertes)